41 lét lífið í Sýrlandi
Að minnsta kosti 41 óbreyttur borgari lét lífið í árásum sýrlenskra hersveita víðs vegar um Sýrland í dag. Rauði krossinn hefur ekki enn náð samkomulagi við yfirvöld í landinu um að fá leyfi til að flytja tvo særða blaðamenn frá Homs og á morgun hefur ennfremur þjóðaratkvæðagreiðsla um nýja stjórnarskrá verið boðuð.
Hersveitir Assads forseta héldu áfram að varpa sprengjum á Baba Amr-hverfið í Homs eftir stutt hlé til að hleypa hjálparsveitum inn í borgina. Árásir á borgina hafa staðið samfleytt yfir í tæplega þrjár vikur.
Mannréttindavakt fyrir Sýrland, sem staðsett er í Bretlandi, tilkynnti í dag að 41 óbreyttur borgari hefði fallið í árásum í dag, þar af 19 í Homs.
16 hermenn féllu ennfremur í sprengingum og bardögum við uppreisnarmenn. Lögregla greip jafnframt til skotvopna til að kveða niður 4.000 manna mótmæli í Aleppo sem fram fóru á meðan jarðarför óbreytts borgara, sem lést í gær, stóð yfir.
Rauði krossinn hefur staðið í samningaviðræðum við yfirvöld um að fá að flytja tvo særða vestræna blaðamenn burt frá Baba Amr í Homs. Þeir eru fastir þar ásamt líkum tveggja annarra blaðamanna sem létu lífið á miðvikudag.
En samningaviðræðurnar fóru að sögn fréttastofu AFP út um þúfur í dag.
Þjóðaratkvæðagreiðsla hefur verið boðuð í Sýrlandi á morgun um nýja stjórnarskrá, sem yfirvöld vonast eftir að lægi öldurnar og létti á þrýstingi frá alþjóðasamfélaginu.
Bandaríkjamenn hafa þegar sagt að þjóðaratkvæðagreiðsla um nýja stjórnarskrá í Sýrlandi, sem gæti valdið því að Baath-flokkurinn hrökklaðist frá völdum eftir fimm áratugi samfleytt á valdastól, sé "hlægileg".
Að minnsta kosti 41 óbreyttur borgari lét lífið í árásum sýrlenskra hersveita víðs vegar um Sýrland í dag.
Hersveitir Assads forseta héldu áfram að varpa sprengjum á Baba Amr-hverfið í Homs eftir stutt hlé til að hleypa hjálparsveitum inn í borgina.
16 hermenn féllu ennfremur í sprengingum og bardögum við uppreisnarmenn.
Rauði krossinn hefur staðið í samningaviðræðum við yfirvöld um að fá að flytja tvo særða vestræna blaðamenn burt frá Baba Amr í Homs.
En samningaviðræðurnar fóru að sögn fréttastofu AFP út um þúfur í dag.
Þjóðaratkvæðagreiðsla hefur verið boðuð í Sýrlandi á morgun um nýja stjórnarskrá.